stanford-oval/wikipedia huggingface dataset:
Dust Bowl
Autioituminen ja pakolaisia

Pankki saattoi ottaa maatilan haltuunsa, kun viljelijä ei pystynyt enää olemattomien satojen tuotoilla maksamaan lainoja pois. Ja vaikkei näin käynytkään, kuivuuden pitkittyessä elinmahdollisuudet seudulla vähenivät olemattomiin. Eräässä myrskyssä tuhoutui 356 taloa.
Tuhoalueilta muutti tuhansia ihmisiä, ja Oklahomasta muutti noin 200 000 ihmistä Kaliforniaan. Muuttajat, joista kaikista käytettiin nimeä "Okie", lähtivät Oklahomasta, Kansasista, New Mexicosta ja Texasista. Kaikki poismuuttajat eivät olleet kuitenkaan maanviljelijöitä.[lähde? ] Maaseudulta muutti 2,5–3 miljoonaa ihmistä kaupunkeihin, ja näistä satoja tuhansia muualle, esimerkiksi Kaliforniaan. Oklahoman väestöstä lähti pois kaikkiaan noin 15 prosenttia. Kanadan preeria-alueen Palliserin kolmion asukkaat joutuivat hallituksen ja yhteiskunnan avustettaviksi siellä päin tapahtuneiden raekuurojen, kuivuuden ja muun poikkeuksellisen sään muttei niinkään pölymyrskyjen takia.[lähde? ]
Kaliforniassa muuttajat joutuivat monesti asumaan teltoissa tai hökkeleissä ilman viemäröintiä, korjaamaan yhteistiloilta viinirypälesatoja ja tekemään muita töitä pienillä palkoilla, ja kaiken lisäksi paikalliset asukkaat suhtautuivat tulijoihin vihamielisesti. Ihmiset näkivät suoranaista nälkää. Aihetta käsittelee muun muassa John Steinbeckin romaani Vihan hedelmät. Vaikeudet johtuivat pääosin siitä, että pakolaisten suuren määrän vuoksi heille oli vaikeaa järjestää inhimilliset olot varojen, työpaikkojen, asuntojen ja muiden resurssien puutteessa. Muutenkin elettiin suurta lamaa, jolloin työttömyys oli korkealla. Tämä selittänee kalifornialaisten vihan, mutta osasyynä saattoi olla suoranainen inhimillinen penseyskin. Pakolaisia saapui Kaliforniaan, vaikka oli levinnyt tietoa surkeista, epäinhimillisistä oloista siellä.
Vastatoimet ja sateiden paluu

Jotkut jäivät paikalleen ja selvisivät loppujen lopuksi paremmin kuin pois lähteneet, sillä hallitus alkoi avustaa heitä. Hallitus neuvoi maaperää säästäviä viljelymenetelmiä, mikä auttoi viljelijöitä. Jo vuonna 1933 hallitus perusti maaperän eroosiota vastustavan viraston. Hintojen vakauttamiseksi teurastettiin kuusi miljoonaa sikaa, suurin osa jätteeksi. Avustusjärjestöjen kautta alettiin jakaa ruokatarvikkeita.
Yhdysvaltojen kongressi sääti vuonna 1935 maaperän suojelulain, joka määräsi maanviljelijät töihin pintamaan säilyttämiseksi. Projektissa istutettiin puita, kynnettiin syviä vakoja poikittain tuulen suuntaan, istutettiin samana vuonna kahta eri viljelykasvia ja viljeltiin vuorovuosina eri kasveja. Ylimääräinen karja piti hävittää, ja siitä sai korvauksen, mikä auttoi viljelijöitä tulemaan toimeen, kun liha ei mennyt kaupaksi markkinoilla riittävän korkealla hinnalla. Hallituksen määräyksiä alettiin panna toimeen, vaikka nuristenkin vuosina 1937–1938. Tuulen mukana kulkeva pöly oli vuonna 1938 vähentynyt vastatoimien ansioista 65 %, mutta kuivuus jatkui. Vuoden 1939 syksyllä sateet palasivat, ja muutamassa vuodessa tasangoilla alkoi jälleen lainehtia vehnä.
Aiheesta muualla

Kuvia tai muita tiedostoja aiheesta Dust Bowl Wikimedia Commonsissa
Surviving the Dust Bowl     American Experience – PBS    .  29.1.2019    . Arkistoitu 3.9.2019  . Viitattu 10.9.2019   . (englanniksi)
Dust Bowl  History.com .  14.3.2019 . Viitattu 10.9.2019. (englanniksi)
The Dust Bowl   Weru.ksu.edu  . Arkistoitu 14.10.2006 . Viitattu 10.9.2019 . (englanniksi)  Kuvia.
Ganzel, Bill : The Dust Bowl of the 1930s   Wessels Living History Farm – Farming in the 1930s  . Arkistoitu 15.9.2019 . Viitattu 10.9.2019 . (englanniksi)
Dust Bowl History, Black Sunday, April 14, 1935, Dodge City, Kansas     Kansas History Web Sites    .  10.7.2014    . Arkistoitu 30.3.2016  . Viitattu 10.9.2019   . (englanniksi)
Michael Jeffries : The Great Depression, Displaced Mountaineers, and the C.C.C.  Youtube .  17.5.2007 . Viitattu 10.9.2019. (englanniksi)
Aavikoksi muuttunut tila Dallasin lähellä vuonna 1936.
Eletanssi

Eletanssi on ihmisen eleisiin ja liikkeisiin perustuva sanaton tanssinäytelmä. Tämä vanha tanssin muoto on säilynyt nykyaikaan Balin saarella, Intiassa ja Japanissa. Esitystä säestetään vanhoilla kansansoittimilla soitetulla pentatonisella musiikilla. Tanssijoiden koulutus alkaa lapsena, jotta he saavuttavat erinomaisen notkeuden ja esittämistaidon, sillä heidän jokaisella elellään ja liikkeellään on jokin merkitys. Eletanssilla voidaan kuvailla jumalaistarustoa, se voi liittyä maagisiin menoihin tai se voi kuulua jonkin juhlan ohjelmaan.
Dremel

Dremel on pienikokoisten ja suurinopeuksisten sähkötyökalujen tuotemerkki, jonka omistaa saksalainen Robert Bosch  GmbH. Se juontaa juurensa Itävallasta Yhdysvaltoihin muuttaneen Albert J. Dremelin vuonna 1932 Wisconsiniin perustamasta yrityksestä, jonka Bosch osti 1993. Dremelin tunnetuin tuote on akku- tai verkkovirtakäyttöinen ”miniporakone” eli monitoimityökalu monine lisävarusteineen, jotka mahdollistavat keveiden ja ohuiden materiaalien tarkan hionnan, leikkaamisen, jyrsinnän ja kaivertamisen. Muita tuotteita ovat kuumaliimapistoolit, kuviosahat, 3D-tulostimet ja juotoskolvit.
Aiheesta muualla

Kuvia tai muita tiedostoja aiheesta Dremel Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dremel
Käännös suomeksi
Drenthe

| Drenthe (hollanti) Drentie (alasaksa) |
| --- | --- |
 Drenthen provinssin kunnat vuonna 2018.
 Lippu:  Vaakuna
 Sijainti
Valtio:  Alankomaat
Provinssi:  Drenthe
Kuntia:  12
Hallinto:  
 – hallinnollinen keskus:  Assen
 – Komissaari:  Jetta Klijnsma (PvdA)
Pinta-ala:  2 680,37 km²
 – maa:  2 641,09 km²
 – sisävesi:  39,28 km² 
Väkiluku (2014):  488 957
 – väestötiheys:  180 as./km²
 
Provinssin viralliset kotisivut
Drenthe on Alankomaiden provinssi maan koillisosassa. Provinssin pinta-ala on 2 642 neliökilometriä ja asukasluku 490 981 (vuonna 2010). Assen on Drenthen pääkaupunki.
Provinsissa on vuodesta 2002 ollut Drentsche Aan kansallispuisto.
Kunnat (2018)

| --- | --- |
 Aa en Hunze  Assen  Borger-Odoorn  Coevorden  De Wolden  Emmen :  Hoogeveen  Meppel  Midden-Drenthe  Noordenveld  Tynaarlo  Westerveld
Drentsche Aan kansallispuisto

Drentsche Aan kansallispuisto on luonnonsuojelualue Alankomaissa, Drenthen provinssissa. Se  kattaa Drentsche Aa -nimisen joen varren. Se poikkeaa muista kansallispuistoista siinä, ettei se ole koskematonta luontoa vaan enimmäkseen maatalousmaisemaa. Puisto on perustettu 2007 ja sen ala  on 34 000 hehtaaria.
Drentsche Aa on Alankomaiden joista viimeinen, joka virtaa luonnollisessa uomassaan. Se kulkee metsien, heinäpeltojen, nummien ja hiekkadyynien läpi. Alueella on nimellä "esdorp" kutsuttuja perinteisiä kyliä, joiden asukkaat viljelevät yhdessä ympäristöä korkeammalla sijaitsevia peltoja.
Puiston muinaismuistoihin kuuluu dolmeneita, esihistoriallisia hautakumpuja ja kelttien aikaisia peltoja.
Aiheesta muualla

http://www.drentscheaa.nl/documents/home.xml?lang=en (Arkistoitu – Internet Archive)
Proteobakteerit

| Proteobakteerit |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobakteerit Proteobacteria  Stackebrandt et al., 1988
Luokat
 Alphaproteobacteria  Betaproteobacteria  Gammaproteobacteria  Deltaproteobacteria  Epsilonproteobacteria  Zetaproteobacteria 
Infobox OKNimi-testi OK: 
Proteobakteerit (Proteobacteria) on bakteerien pääjakso. Ryhmä on saanut nimensä kreikkalaisen jumalan Proteuksen mukaan. Proteobakteerit jaotellaan kuuteen luokkaan, joita merkitään kreikkalaisilla kirjaimilla alfasta zeetaan; jaottelu on suoritettu lähinnä ribosomaalisen RNA:n sekvenssien perusteella. Pääjakson nimesi E. Stackebrandt artikkelissaan vuonna 1988.
Proteobakteereihin kuuluu useita merkittäviä bakteerisukuja, kuten Escherichia, Salmonella, Vibrio ja Helicobacter. Proteobakteerit ovat gramnegatiivisia.
Aiheesta muualla

UniProt, Taxonomy: Proteobacteria (englanniksi)
Donnellyn mafiaveljet

Donnellyn mafiaveljet (engl. The Black Donnellys) on Paul Haggisin ja Robert Morescon luoma yhdysvaltalainen draamasarja. Sarjan 13 jaksosta seitsemän ensimmäistä esitettiin NBC:llä 26. helmikuuta – 2. huhtikuuta 2007, mutta sen jälkeen sarja vedettiin julkaisuohjelmasta ja loput kuusi jaksoa olivat katsottavissa suoratoistona internetissä. Suomessa sarjaa ovat esittäneet Canal+ Action ja Sub.
Sarja seuraa amerikanirlantilaisen Donnellyn perheen neljän veljeksen rikollissävytteistä elämäänsä New Yorkissa. Sarjan pääosaa esittää Jonathan Tucker (Tommy Donnelly).
Näyttelijät

| 0 | 1 | 2 |
| --- | --- | --- |
|   Michael Stahl-David   | … |   Sean Donnelly   |
|   Jonathan Tucker   | … |   Tommy Donnelly   |
|   Tom Guiry   | … |   Jimmy Donnelly   |
|   Olivia Wilde   | … |   Jenny Reilly   |
|   Billy Lush   | … |   Kevin Donnelly   |
|   Kirk Acevedo   | … |   Nicky Cottero   |
|   Keith Nobbs   | … |   Joey Ice Cream   |
|   Patrick Brennan   | … |   Earl   |
|   Peter Greene   | … |   Derek ”Dokey” Farrell   |
|   Brian Tarantina   | … |   Vinnie Culiari   |
|   Betsy Beutler   | … |   Joanie   |
|   Kevin Conway   | … |   Jenny’s Pop   |
|   Kate Mulgrew   | … |   Helen Donnelly   |
|   Max Miner   | … |   nuori Tommy   |
|   Jimmy Walsh   | … |   nuori Jimmy   |
|   Michael Rispoli   | … |   Alo   |
|   Nick Damici   | … |   Ray   |
|   Kevin Corrigan   | … |   Whitey   |
|   James Badge Dale   | … |   Samson   |
|   Molly Schaffer   | … |   Kate Farrell   |
|   T. J. Stanton   | … |   nuori Kevin   |
|   John Bolger   | … |   Bobby Donnelly   |
|   Jamie Bonelli   | … |   Nadine   |
Aiheesta muualla

NBC: The Black Donnellys
Sub: Donnellyn mafiaveljet
Donnellyn mafiaveljet Internet Movie Databasessa (englanniksi)
EGR

EGR voi viitata johonkin seuraavista:
EGR, Exhaust Gas Recirculation, pakokaasun takaisinkierrätys, polttomoottorin typenoksidipäästöjä vähentävä järjestelmä
EGR, Eastern Goldfields Railway, rautatie Australiassa
EGR, Euroopan globalisaatiorahasto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EGR”, voi hakea sivunnimihaulla, laajalla sivunnimihaulla tai tekstihaulla.
Piñata

Katosta ripustettu piñata.
Piñata on esimerkiksi paperimassasta valmistettava ja tavallisesti makeisilla täytetty säiliö, jonka pelaaja rikkoo kepillä lyöden silmät sidottuna. Piñata liittyy etenkin Meksikossa vietettäviin maallisiin ja uskonnollisiin juhlapäiviin, joskin tapa on levinnyt myös Meksikon ulkopuolelle esimerkiksi naapuriin Yhdysvaltoihin.
Piirteet

Nykyiset piñatat valmistetaan yleensä paperimassasta. Perinteisemmät piñatat olivat paperilla koristeltuja saviruukkuja ja tähden muotoisia. Nykyisin piñata voi esittää miltei mitä tahansa, kuten vaikkapa paikallista poliitikkoa tai satuhahmoa. Pääsiäisenä piñata esittää usein pääsiäismunaa tai pupua. Piñata täytetään usein yksittäin käärityillä kovilla makeisilla tai pääsiäisenä eri pääsiäiseen liittyvillä makeisilla. Perinteinen täyte oli colación, eli sokerilla päällystetyt aniksen siemenet.
Alkuperä

Piñatan alkuperä ei ole varsinaisesti Meksikossa, vaan tavan uskotaan syntyneen Kiinassa. Jo 1100-luvulla matkailleen Marco Polon sanotaan törmänneen tapaan uudenvuoden juhlinnan yhteydessä hänen matkustaessaan Kiinassa. Myöhemmin sama tapa levisi Espanjaan ja Italiaan, jossa piñatan rikkomista pelattiin hyvän ja pahan välisen taistelun symbolina paastojuhlallisuuksien aikana. Espanjalaiset toivat tavan mukanaan Amerikkaan, jossa leikistä tuli tapa levittää kristinuskoa paikallisen alkuperäisväestön keskuuteen. Joillakin paikallisilla alkuperäiskansoilla, kuten mayoilla ja asteekeilla oli ollut ennestään joitakin saman kaltaisia tapoja. Asteekit rikkoivat kalleuksilla täytettyjä saviruukkuja jumala Huitzilopochtlin kunniaksi ja mayat tunsivat pelin, jossa pelaajat iskivät silmät sidottuina rikki naruun ripustettuja saviruukkuja.
Katolilaisen kirkon levittämästä piñatasta tuli selvästi uskonnollinen symboli. Alkuperäiset piñatat olivat paperilla koristeltuja saviruukkuja ja muodoltaan seitsemänsakaraisia tähtiä sakarojen edustaessa seitsemää kuolemansyntiä. Koristeltu piñata edusti myös saatanaa, joka ilmeni uskoville viehättävästi naamioituneena. Toisaalta narusta "taivaista" roikkuva piñata edusti myös toivoa ja silmien sitominen puolestaan sokeaa uskoa pahan kukistumisesta. Piñatan rikkomiseen käytetty koristeltu keppi edusti hyveitä. Piñatan uskonnollinen merkitys on nykypäiviin mennessä jo lähes kadonnut. Piñata liittyy kuitenkin Meksikossa edelleen etenkin posadas-juhlallisuuksiin.
Aiheesta muualla

Kuvia tai muita tiedostoja aiheesta Piñata Wikimedia Commonsissa
Pelaaja lyö piñataa yrittäen rikkoa sen kepillä silmät sidottuna.
Elina Jääskeläinen

Aino Elina Jääskeläinen (6. heinäkuuta 1899 – 27. kesäkuuta 1972) oli suomalainen yleisurheilija.
Helsingin Jyryä ja Helsingin Kisa-Tovereita edustanut Jääskeläinen oli monipuolinen yleisurheilija, jolla oli 1920-luvulla hallussaan lähes kaikki TUL:n Helsingin piirin ennätykset. Vuonna 1925 hän voitti kolmiottelun Frankfurtin työläisolympialaisissa.
1920–1930-luvuilla Jääskeläinen tunnettiin innokkaana naisten kilpaurheilun puolestapuhujana. Hän toimi muun muassa Työläisnaisten Urheilulehden avustajana. Lisäksi Jääskeläinen oli pitkäaikainen TUL:n liittotoimikunnan jäsen ja TUL:n naistoimikunnan puheenjohtaja 1934–1937.
Eino Ihalainen

Eino Ilmari Ihalainen (27. lokakuuta 1923 Kuopio – 2012) oli suomalainen rakennusmestari ja kirjailija. Hän on käyttänyt myös nimimerkkiä Veteraani.
Ihalaisen vanhemmat olivat kirvesmies Jafet Ihalainen ja Rosa Maria Toivanen. Hän kävi kansakoulun ja suoritti kauppakoulun iltakoulun 1938. Rakennusmestariksi Ihalainen valmistui Kuopion teknillisestä oppilaitoksesta 1952.
Ihalainen työskenteli varastomiehenä, kirvesmiehenä ja myllärinä sekä rakennusmestariksi valmistuttuaan mestarina eri työmailla. Hän jäi eläkkeelle 1986 toimittuaan lähes 20 vuotta Uudenmaan tie- ja vesirakennuspiirin rakennusmestarina. Hän asui Hyvinkäällä vuodesta 1972.
Ihalainen esiintyi sotavuosien jälkeen iltamatilaisuuksissa kuplettilaulajana. Hän kirjoitti myös pakinoita lehtiin. Ensimmäisen kirjansa Ihalainen julkaisi vuonna 2002.
Teoksia

Sana sanasta ; kuvitus Sirpa Lappalainen. Omakustanne 2002
Sitä sattui : novellikokoelma. Pilot-kustannus, Tampere 2004
Korpitaistelut : sotaromaani. Pilot-kustannus, Tampere 2005
Sodan myrskyt : sotaromaani. Pilot-kustannus, Tampere 2007
Dutasteridi

| --- | --- |

Dutasteridi
Systemaattinen (IUPAC) nimi
(5α, 17β)-N-{2,5 bis(trifluorimetyyli)fenyyli}-3-okso-4-atsa-androst-1-eeni-17-karboksamidi
Tunnisteet
CAS-numero: 164656-23-9
ATC-koodi: G04CB02
PubChem CID: 152945
DrugBank: APRD00385
Kemialliset tiedot
Kaava: C27H30N2F6O2 
Moolimassa: 528,53 g/mol
Farmakokineettiset tiedot
Hyötyosuus: 60 %
Proteiinisitoutuminen: 99 %
Metabolia: Hepatiittinen (CYP3A4-välitetty)
Puoliintumisaika: 5 viikkoa
Ekskreetio: Fekaalinen
Terapeuttiset näkökohdat
Raskauskategoria:  X(US) Not to be handled by pregnant women
Reseptiluokitus:  reseptivalmiste (FI)  POM (UK)  ?-only(US) 
Antotapa: Suun kautta
Dutasteridi  (tuoteniminä Avodart, Avidart, Avolve, Duagen, Dutas, Dutagen, Duprost, Duodart) on 5-alfa-reduktaasin inhibiittori, lääkeaine joka estää testosteronin muuttumisen dihydrotestosteroniksi (DHT). Sitä käytetään hoitona DHT:n aiheuttamiin sairauksiin, kuten eturauhasen hyvälaatuiseen liikakasvuun.
Luokitus ja toimintatavat

Dutasteridi kuuluu 5-alfa-reduktaasia ehkäisevien lääkkeiden luokkaan, jotka estävät entsyymejä muuttamasta testosteronia dihydrotestosteroniksi. Myös lääkeaine nimeltä finasteridi kuuluu samaan ryhmään. Kliiniset tutkimukset ovat osoittaneet dutasteridin toimivan tehokkaammin kuin finasteridin, sillä se estää 5-alfa-reduktaasin molempia isoformi-tyyppejä, kun finasteridi ehkäisee vain yhtä.
Käyttötarkoitukset

Vaikka dutasteridi on virallisesti hyväksytty ainoastaan eturauhasen liikakasvun hoitoon, mikä onkin sen yleisin käyttö, sitä voidaan käyttää myös hoitomuotona miestyyppisessä hiustenlähdössä. Lääkkeen kehitellyt yhtiö suoritti hiustenlähdön hoitoon liittyviä FDA-testejä aina vuoteen 2002 asti, jolloin ne kuitenkin lopetettiin. Vaikka dutasteridia ei koskaan hyväksyttykään viralliseksi hiustenlähtölääkkeeksi, lääkäreillä on silti oikeus määrätä sitä myös tähän tarkoitukseen. Englanniksi tällaista käytäntöä nimitetään "off-label" -lääkemääräykseksi, mikä tarkoittaa, että lääkettä käytetään toiseen tarkoitukseen kuin mihin valmistaja on sen sertifioinut.
Syyt hiustenlähdön hoitoon liittyvien tutkimusten päättymiseksi eivät ole julkista tietoa. On kuitenkin spekuloitu, että Avodart ei olisi ollut tarpeeksi hyvä erottuakseen Propeciasta (finasteridi-valmiste), jonka myynnin väitetään olevan alhaisempaa kuin mitä lääkettä lanseeratessa odotettiin. Näin ollen dutasteridin tuotto-odotukset hiustenlähtölääkkeenä eivät olisi olleet tarpeeksi hyvät kattamaan tuotekehityksen ja markkinoinnin kustannuksia.
Internetin keskustelupalstoilla on myös liikkunut vahvistamattomia tietoja, joiden mukaan dutasteridin sivuvaikutukset, jotka ovat pääsääntöisesti samat kuin finasteridilla (erektiohäiriöt, gynekomastia) olisivat yleisempiä ja voimakkaampia kuin finasteridia käytettäessä. Myös migreenikohtauksia ja päänsärkyä on epävirallisesti kerrottu esiintyvän dutasteridin käyttäjien keskuudessa.
Pakkausselosteet

Avodart (Arkistoitu – Internet Archive)
Aiheesta muualla

Kyoto Encyclopedia of Genes and Genomes (KEGG): Dutasteride (englanniksi)
ChemBlink: Dutasteride (englanniksi)
ChemSpider: Dutasteride (englanniksi)
Elina Kakko

Elina Kakko Jyväskylän Kalevan kisoissa vuonna 2018.
Elina Eveliina Kakko (s. 12. tammikuuta 1997 Halikko) on suomalainen entinen yleisurheilija. Hänen lajeinaan olivat korkeushyppy ja moniottelu. Kakko edusti urheilu-urallaan Perttelin Peikkoja ja hänen valmentajanaan toimi Tiina Kakko. Uransa jälkeen Kakko on opiskellut hierojaksi ja työskentelee jalkaterapeuttina.
Kakko sijoittui korkeushypyssä kahdeksanneksi Donetskin alle 18-vuotiaiden MM-kilpailuissa 2013. Eugenen alle 20-vuotiaiden MM-kilpailuissa 2014 hän oli seitsenottelussa 20:s ja karsiutui korkeushypyn loppukilpailusta. Hän sijoittui korkeushypyssä 12:nneksi alle 20-vuotiaiden EM-kilpailuissa Eskilstunassa 2015 ja yhdeksänneksi alle 23-vuotiaiden EM-kilpailuissa Bydgoszczissa 2017.
Sisäratojen SM-kilpailuista Kakko on saavuttanut hopeaa korkeushypyssä vuonna 2018. Hänen ennätyksensä korkeushypyssä on ulkoradoilla 188 cm (2018) ja sisäradoilla 186 cm (2018) sekä seitsenottelussa 5346 pistettä (2018). Vuosina 2020–2021 hän ei kilpaillut lainkaan.
Eadweard Muybridge
Kuvagalleria

Vernallin vesiputous, Yosemitelaakso (1872)
Laukkaava hevonen (noin 1878–1887)
Pukkihyppy (noin 1883–1886)
Portaita nouseva mies (1884 tai 1885)
Aiheesta muualla

Kuvia tai muita tiedostoja aiheesta Eadweard Muybridge Wikimedia Commonsissa
Planescape

Planescape on Dungeons & Dragons -roolipeliä varten luotu kuvitteellinen maailma, joka julkaistiin vuonna 1994. Perinteisistä kampanjamaailmoista poiketen se sijoittuu pääulottuvuuden sijasta ulottuvuuksien välille. Näiden ulottuvuuksien välillä kuljetaan portaaleista. Sigil-niminen kaupunki, joka on tärkeä tapahtumapaikka, sijaitsee valtavan donitsin muotoisen rakennelman sisässä.
Maailma tunnetaan ehkä parhaiten Planescape: Torment -tietokoneroolipelistä, joka julkaistiin vuonna 1999. Sille on tehty myös keräilykorttipeli Blood Wars sekä fantasianovelleja.
Seikkailut

The Eternal Boundary
Well of Worlds
In the Abyss
The Deva Spark
Fires of Dis
Harbinger House
Something Wild
Doors to the Unknown
The Great Modron March
Faction War
Dead Gods
Tales From the Infinite Staircase
Aiheesta muualla

Planescape (Arkistoitu – Internet Archive) Open Directory Project
Poems by Currer, Ellis, and Acton Bell

Ensimmäisen painoksen kansilehti
Poems by Currer, Ellis, and Acton Bell, vapaasti suomennettuna Currer, Ellis ja Acton Bellin runoja, on englantilaisten kirjailijasisarten Charlotte, Emily ja Anne Brontën vuonna 1846 julkaistu runokokoelma. Runokokoelma oli sisarten ensimmäinen julkaistu teos.
Välttääkseen naiskirjailijoita koskevia ennakkoluuloja ja tullakseen arvostelluiksi kirjoitustensa vuoksi sukupuoltensa sijaan sisaret ottivat käyttöönsä maskuliiniset salanimet. He julkaisivat myöhemmin myös muita teoksiaan samojen salanimien alla. Brontët maksoivat itse kokoelman painokustannukset lontoolaisessa Aylott and Jonesissa, ja Poems by Currer, Ellis and Acton Bell julkaistiin vuonna 1846. Ensi julkaisunsa aikaan kokoelma ei menestynyt hyvin, ja sitä myytiin vain muutama kappale. Emily Brontën runot saivat kuitenkin jonkin verran huomiota osakseen.
Sisaret jatkoivat kirjoittamista, ja vuotta myöhemmin vuonna 1847 julkaistiinkin kolmen sisaren esikoisromaanit. Emilyn romaani Humiseva harju kohtasi ristiriitaisen vastaanoton, mutta Charlotten teoksesta Kotiopettajattaren romaani tuli heti suuri arvostelu- ja myyntimenestys. Charlotten romaanin menestys ja Emilyn ja Annen kuolemat vuosina 1848 ja 1849 lisäsivät kiinnostusta sisarten teoksiin, ja Smith & Elder painoi runokokoelman uudestaan vuonna 1850. Charlotte keräsi uuteen painokseen jo menehtyneiden sisartensa ennen julkaisemattomia runoja. Kokoelman toinen painos menestyi ensimmäistä huomattavasti paremmin.
Aiheesta muualla

Poems by Currer, Ellis, and Acton Bell projekti Gutenbergissa (englanniksi)
Dysprosium(III)

| Dysprosium(III)oksidi |
| --- | --- |

Tunnisteet
CAS-numero:  1308-87-8
PubChem CID:  159370
Ominaisuudet
Molekyylikaava:  Dy2O3
Moolimassa:  372,998 g/mol
Ulkomuoto:  Valkea jauhe
Sulamispiste:  2 408 °C (2 681 K)
Tiheys:  7,80 g/cm3
Liukoisuus veteen:  Erittäin vähäinen
Dysprosium(III)oksidi on dysprosiumin yhdiste hapen kanssa, jossa happi esiintyy hapetusluvulla −II ja dysprosium +III. Näin muodostuva yhdiste on Dy2O3. Se voidaan myös nimetä didysprosiumtrioksidiksi tai dysprosiumtrioksidiksi. Dysprosium(III)oksidi on lievästi hygroskooppista valkeaa jauhetta.
Käyttö

Dysprosium(III)oksidia käytetään erikoistarkoituksiin keraamisissa materiaaleissa, erikoislaseissa, lasereissa ja dysprosium monimetallilampuissa.
Se reagoi happojen kanssa muodostaen muita dysprosium(III) suoloja, kuten esimerkiksi dysprosium(III)kloridia:
Aiheesta muualla

PubChem: Dysprosium(III) oxide (englanniksi)
EGSY8p7

EGSY8p7
EGSY8p7 (EGSY-2008532660) on kaukainen galaksi, jonka punasiirtymä on 8,68. Se sijaitsee noin 13,2 miljardin valovuoden päässä Maasta. Kun se havaittiin, se oli ollut olemassa 570 miljoonaa vuotta alkuräjähdyksen jälkeen. Heinäkuussa 2015 se julistettiin vanhimmaksi ja kaukaisimmaksi galaksiksi. Maaliskuussa 2016 Pascal Oesch, joka oli yksi EGSY8p7:n löytäjistä, ilmoitti GN-z11:n löydöstä, joka on vielä kaukaisempi ja vanhempi galaksi.
Havaitseminen

Galaksin valo suurentui kaksinkertaisesti gravitaatiolinssin avulla, mikä teki sen mahdolliseksi havaita.
Pitkälammi (Urjala)

| Pitkälammi |
| --- | --- |
Valtiot:  Suomi
Maakunnat:  Pirkanmaa
Kunnat:  Urjala
Koordinaatit:  61°03′39″N, 23°39′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Paskolammiin 
Järvinumero:  35.283.1.003
Mittaustietoja
Pinnankorkeus:  105,3  m tai 105  m 
Rantaviiva:  1,345 km 
Pinta-ala:  4,991  ha 
 fiPitkälammi 
Pitkälammi  on Pirkanmaalla Urjalan Huhdissa sijaitseva pieni järvi.